open-index/open-wikipedia-markdown huggingface dataset:
Hari raya katupat

**Hari Raya Katupat** ialah danul matan sarangkaian parayaan Hari Raya Pitrah nang ditamui di babarapa dairah Indunisia. Hari raya ngini rancak digawi ulih masarakat Muslim salawas saminggu imbah Hari Raya Pitrah, nang baarti dirayakan wayah 8 Sawal, lawan dianggap hudah manggawi puasa anam Sawal sabalumnya wan jadi idintik hari raya pas Sawal. Sasuai lawan ngarannya, hari raya ngini disurungi wan mamakani katupat lawan macam-macam makanan lain.

## [[Sajarah]]
Bahari, hari raya katupat digawi di Jawa haja nang dikanalakan ulih saurang wali sanga, Sunan Kalijaga (Raden Mas Syahid), nang marupakan sawagai palangkap puasa Ramadan gasan mangganapakan parhitungan puasa satu tahun dalam puasa sunah anam di bulan Sawal. Ulih karananya, digawilah hari raya katupat sawagai hari kahimungan karana hudah manggawi puasa "1 tahun". Wayah itu jua Sunan Kalijaga ulih masarakat Jawa nang manganalakan katupat sawagai simbul has hari raya ngitu.

Hari raya katupat digawi jua di luar Jawa karana banyak matan murid wali sanga nang bagana di luar Jawa, kaya Kalimantan, Sulawesi, Maluku.

Tradisi hari raya katupat jadi papulir wayah Karajaan Demak nang dipimpin ulih Raden Patah. Di situ, parayaannya digawai saban 8 Sawal, imbah umat Islam manggawi puasa Sawal salawas 6 hari matan tanggal 2 sampai 7 Sawal.

## Pandangan Islam
Biar hari raya katupat kadada baisi dasar tuntutan dalam agama Islam, kadalah dianggap manyalahi lawan syariat karana kadada mamuat unsur-unsur ibadah nang sanghaja diulah-ulah. Lawan hakikatnya, hari raya ngini gasan bantuk parayaan wan sukacita nang diungkapakan lawan bagi-bagi makanan wan basilaturahmi imbah manggawi puasa anam Sawal haja, kadada unsur ibadah tambahan kaya sambahyang atawa takbiran nang diulah-ulah.

## Dairah yang Marayakan
Hari raya katupat dirayakan di babarapa dairah lawan ngaran nang babida-bida, di antaranya:

* Jawa: Bada kupat, kupatan, di Jawa Timur kaya Pasuruan, Trenggalek, Gresik (lebaran kauman) tamasuk juriat urang Jawa di barbagai dairah, kaya di Gorontalo, urang Osing;
* Lombok: Lebaran topat;
* Madura: Tellasan topak atawa tellasen pettok, tamasuk juriat urang Madura di barbagai dairah, kaya Banjarmasin;
* Betawi: Lebaran katupat (wayahini hudah jarang).

## Jujuhutan
Mahalarat

**Mahalarat** ialah dua nang dibaca ulih buhan Banjar apabila ada kajadian tagugur mushaf Alquran. Buhan Banjar juwa mahatiakan nang kaya rabitan kartas mushaf, kada bulih tajajak wan tahambur. Buhan Banjar biasanya mangumpulakan hingga dibakar sagan kada tasalah. Mushaf juwa kada bulih tabawa ka jamban. Mahalarat juwa disambat bacaan sagan mamulai batanaman banih.  

## Jajuhutan
Surga

**Surga** ngini rancak jua disambat **kahyangan** atawa *kayangan.* Dalam banyak agama, Surga ngini ialah alam supranatural nang diparcaya ulih buhan agama ngini sagan wadah badiam buhan mahluk suci, nang kaya Dewa atawa malaikat, urang-urang nang dimuliaakan kaya Rasul, Nabi, Santo, Resi, atawa urang nang banyak malakuakan kabaikan di dunia. Surga ngini matan bahasa Sanskerta ialah *Swarga* nang artinya wadah badiam dewa-dewi Hindu.

## Jajuhutan
Nabi

**Nabi** ialah (dalam Islam) urang nang dibari wahyu ulih Allah nang sagan malanjutakan syariat nang dibawa ulih Rasul nang sabalumnya. Lain lawan Rasul, Nabi ngini kada mambawa risalah atawa syariat nang hanyar. Dalam arti nang umum, nabi ngini ialah urang nang dianggap kawa baisi hubungan lawan mahluk ilahi wan kawa bapander lawannya. Nabi ngini juwa dianggap parantara sagan maanjur pasan atawa ajaran agama sagan umat manusia matan sumbir nang supranatural.

## Jajuhutan
Rasul

**Rasul** ialah urang nang mandapat wahyu matan Allah, kada sagan diri saurangan (nang kaya Nabi), wan rasul ngini wajib manyampaiakan atawa manyabarkan sagan umat. Rasul ngini mambawa syariat hanyar lamun kada sagan manggantiakan syariat nang matan Rasul bahari atawa sabalumnya. Rasul nang pahabisan diutus Allah ialah Nabi Muhammad. Rasul ngini pasti Nabi, lamun Nabi kada diwajibakan nang kaya Rasul.

## Jajuhutan
Tatunjuk

**Tatunjuk** ialah banda nang dipakai buhan banjar pas mambaca Alquran. Tatunjuk ngini biasanya diulah matan paring. Buhan Banjar parcaya banar tatunjuk ngini kena jadi pangayuh jukung sagan mambawa nang mamakai ka surga. Tatunjuk ngini banyak wan kawa ditamui di kubur datu-datu di Kalimantan Salatan.

## Jajuhutan
Kubur

**Kubur** ialah tanah nang dipakai sagan manguburakan mayat. Kubur ngini biasanya manurut agama atawa kaluawarga si mayat. Kubur ngini biasanya dijiarahi ulih kaluwarga si mayat, sagan mambacaakan surah-surah di Alquran, nang kaya yasin.

## Jajuhutan
Hamba

**Hamba** mun bahasa baisi dua arti, ialah budak tukaran atawa urang nang ditukari atawa ditabus wan bagawi sagan nang ampunnya, lain itu, kata nang dipakai sagan gagantian urang panambaian (ulun) nang dipakai sagan marandahakan diri, wan biasa dipakai sagan di sastra klasik. Mun dalam agama, Hamba atawa hamba Allah ngini artinya manusia nang taat wan baibadah lawan Tuhan.

## Jajuhutan
Akhwat

**Akhwat** ialah kiauan sagan babinian nang Islam. Kiauan ngini rancak dipakai sagan mangiau babiniaan di buhan muslim nang taat. Istilah ngini diambil matan bahasa Arab nang artinya dingsanak babinian. 

## Jajuhutan
Sarikat Islam

**Sarekat Islam** atau **Syarikat Islam** (**SI**) ialah urganisasi nang panambaian ada di Indunisia. Urganisasi ngini diulah ulih Haji Samanhudi wan kakawanan sidin. Urganisasi ngini panambaiannya ialah wadah bakumpulan buhan padagang Muslim nang kada katuju wan manantang pulitik Walanda nang manindas banar lawan rakyat.

## Jajuhutan
Syariat

**Syariat** dalam Islam ialah apa-apa nang sudah disuruhakan wan ditantuakan ulih Allah dalam agama sagan kahidupan hambaNya. Syariat ngini artinya sagala aturan nang datang matan Allah, baik nang kaya hukum akidah, hukum fikih, wan hukum ahlak.

Syariat Islam () biasanya baisi hukum wan aturan Islam ialah hukum agama nang bakait wan bagian dalam tradisi Islam. Syariat ngini asalnya ajaran agama wan kitab suci Islam yaitu Al-Qur'an dan hadits. Dalam bahasa Arab, istilah "syarah" ngini baarti hukum Allah nang kada kawa diubah wan balainan lawan fikih nang ada bakaitan lawan manusia.

## Jajuhutan
Wali sanga

**Wali Sanga** nang dikanal sawagai Wali Songo atawa Sambilan Wali marupakan tukuh Islam nang dihurmati di Indunisia, hususnya di Pulau Jawa kaya Jawa Barat, Jawa Tengah, wan Jawa Timur, karana ada sajarah bubuhannya dalam panyabaran agama Islam di Indunisia.

Wali Sanga baisi makna sawagai sasaurang nang hudah mancapai darajat tinggi wan baisi pangatahuan agama nang baik. Masarakat Jawa manyambat Wali Sanga sawagai sunan. Dalam basa Jawa, sunan rancak diraitakan lawan urang nang dihurmati banar.

Wali Sanga marupakan bubuhan pandakwah Islam nang hadir di Pulau Jawa wayah ahir abat ka-15 M sampai abat ka-16 M. Ada babarapa litaratur nang mambahas ngini. Di antara nang papulir banar ialah Babad Tanah Jawa, nang ditulis wayah Pakubuwana (abat ka-19 M), wan litaratur nang tuha banar. Kitab Wali Sanga nang basumbar lawan litaratur Kadatuan Guru (abat ka-16 M). Salain ngitu, arkiulugis wan filulugis mambuktiakan Islam hudah datang di Pulau Jawa wayah abat ka-11 M, jauh sabalum pas Wali Sanga.

## Urangnya
Ada sambilan urang nang disambat sawagai Wali Sanga, yaitu:

# Sunan Gresik: datang di Jawa wayah 1404 M, maninggal wayah 1419 M, dimakamakan di Gresik, Jawa Timur. Aktipitasnya kaya padagangan, pangubatan, wan paningkatan tiknik partanian. Abah matan Sunan Ampel wan paman matan Sunan Giri;
# Sunan Ampel: Diranakakan di Champa wayah 1401 M, maninggal wayah 1481 M di Demak, Jawa Tangah. Kawa dianggap sawagai tukuh sintral Wali Sanga. Inya marupakan putra Sunan Gresik wan abah matan Sunan Bonang wan Sunan Drajat. Sunan Ampel jua marupakan sapupu wan mintuha matan Sunan Giri. Salain ngitu, Sunan Ampel ialah kai matan Sunan Kudus. Sunan Bonang, wayah giliran inya, mangajarakan Sunan Kalijaga, nang marupakan abah matan Sunan Muria. Sunan Ampel jua marupakan guru matan Raden Patah;
# Sunan Giri: Diranakakan di Blambangan (wayahini Banyuwangi, danul timur Jawa banar) wayah 1442 M. Abah inya, Maulana Ishak, ialah dangsanak matan Maulana Malik Ibrahim. Makam Sunan Giri ada di Gresik parak Surabaya;
# Sunan Bonang: Diranakakan wayah 1465 M di Rembang (parak Tuban) di pantai utara Jawa Tangah. Maninggal wayah 1525 M wan dimakamakan di Tuban. Dangsanak matan Sunan Drajat;
# Sunan Drajat: Diranakakan wayah 1470 M. Dangsanak matan Sunan Bonang;
# Sunan Kudus: Maninggal wayah 1550 M, dimakamakan inya di Kudus. Kayanya inya nang maulah wayang golek;
# Sunan Kalijaga: Ngaran aslinya ialah Raden Mas Said, wan inya marupakan putra Adipati Tuban, Tumenggung Harya Wilatikta. Dimakamakan di Kadilangu, Demak. Mamakai wayang kulit wan musik gamalan gasan manyampaiakan ajaran spiritual.
# Sunan Muria: Dimakamakan di Gunung Muria, Kudus. Putra Sunan Kalijaga wan Dewi Soejinah (dangsanak bibinian Sunan Giri), cucu Maulana Ishak;
# Sunan Gunung Jati: Dimakamakan di Cirebon. Pandiri wan panguasa panambaian Kasultanan Cirebon. Putra inya, Maulana Hasanudin, jadi pandiri wan panguasa panambaian Kasultanan Banten.

## Tukuh Bahari Wali Sanga

* Syekh Jumadil Qubro
* Syekh Syamsuddin Al-Wasil
* Khaliqul Idrus
* Syekh Nurjati
* Qurotul Ain
* Bentong
* Ali Murtadho
* Muhammad Nurul Yaqin
* Fatimah binti Maimun

## Jujuhutan
Nahdlatul Ulama

**Nahdlatul Ulama** (NU) ialah urganisasi nang diulah ulih buhan ulama wan padagang Muslim nang handak mampartahankan mudil Islam Tradisiunalis atawa kaum tuha. Buhan NU ngini dipadahi tradisiunalis ngitu karana manarima wan tradisi wan budaya nang ada di Nusantara nang kada batantangan lawan hukum Islam.

## Jajuhutan
Muhammadiyah

**Muhammadiyah** (), nang rasminya bangaran  **Persyarikatan Muhammadiyah**, ialah urganisasi nang kada hubungan lawan pamarintah Indunusia. Urganisasi ngini ditahui banyak urang wan disambat nang paling ganal kadua jamaahnya imbah NU, Urganisasi ngini didiriakan tahun 1912 ulih KH. Ahmad Dahlan di Yugyakarta. Urganisasi dikanal urang lawan garakan susial keagamaan reformis, nang maanjurakan ijtihat nang balainan lawan  Taklid nang banyak digawi buhan tradisiunalis atawa kaum tuha. Matan panambaian didiriakan, Muhammadiyah sudah maambil garakan rifurmis nang manggabungakan pandidikan agama wan sakulir, nang khususnya sagan cara manganalakan muslim manjadi bubuhan nang mudirin wan mamanurniakan Islam di Indunisia. 

## Jajuhutan
Akidah

**Akidah** atawa **Aqidah** () mun bahasa artinya ngitu ikatan atawa janji. Lamun matan istilah, akidah ialah hinti atawa pukuk agama Islam. nang mana artinya ialah managasakan Allah nang sabutingannya Tuhan wan nang wajib disambah atawa diibadahi. Imbah itu, Nabi Muhammad sabagai nang diutus ulih Allah nang harus ditaladani ulih samunyaan muslim, wan juwa tahu, yakni, wan maamalakan rukun Islam dan rukun Iman.

## Jajuhutan
Mangaji

**Mengaji** ngini biasanya manyambat gawian mambaca Al-Quran atawa mambahas atawa baca kitab-kitab ulih buhan Islam. Gawian ngini dalam Islam sudah masuk sabagai ibadah wan urang nang manggawi dapat pahala dari Allah Swt. Dari Bahasa, Mangaji ngini artinya balajar atawa mangkaji.

## Jajuhutan
Pahala

**Pahala** mun dari bahasa artinya buah gawian atawa balasan gawian baik. Dalam Islam, pahala ngini dipakai buhan Indunisia sagan imbalan atas kataatan atas Allah wan sunnah Nabi Muhammad.

## Jajuhutan
Majlis Ulama Indunisia

**Majelis Ulama Indonesia** (**MUI**; ) ialah lambaga swadaya masyarakat nang mawadahi buhan ulama, zuama, wan nang pintar-pintar Muslim sagan mambimbing, mambina, wan mamimpin umat islam di Indunisia. Majlis Ulama Indunusia ngini didiriakan di 17 Rajab 1395 H. atawa 26 Juli 1975 M. di Jakarta, Indunisia. Majlis Ulama Indunisia ngini batugas mambantui Pamarintah sagan hal-hal nang bakaitan sagan kamaslahatan Umat Islam. Nang kaya mangaluarakan fatwa halal, manilai kabanaran aliran nang ada di Indunisia, wan hal nang bakaitan lawan hidup umat Islam.

## Jajuhutan
Himpunan Mahasiswa Islam

**Himpunan Mahasiswa Islam (HMI)** ialah sabuting urganisasi kamahasiswaan di Indunisia nang baasaskan Islam. Urganisasi ngini didirikan di Yogyakarta wayah 5 Pibuari 1947 M nang batapatan lawan 14 Rabiulawal 1366 H nang digagas ulih Lafran Pane wan 14 mahasiswa, jua mahasiswa matan Sakulah Tinggi Islam (wayahini Universitas Islam Indunisia).

HMI marupakan urganisasi nang dikanal luas di kalangan paguruan tinggi, mahasiswa, wan kaum cindikiawan. Hal ngitu karana HMI ialah urganisasi kamahasiswaan nang baisi basis di tingkat universitas wan banyaknya aktipitas HMI nang bagarak dalam garakan susial kamahasiswaan. HMI sawagai urganisasi nang bagarak dalam dunia intiliktual Islam di Indunisia hudah maranakakan banyak sarjana nang bawawasan kaislaman, kaindunisiaan, wan kapamudaan.

Wayah 2023, HMI baisi 20 badan kuurdinasi (Badko), 267 cabang di dalam nagara, wan 2 cabang di luar nagara, yaitu Malaysia wan Turki.

## Lambaga-Lambaga di HMI

### Lambaga Pangambangan Prufisi (LPP)
Lambaga Pangambangan Prufisi ialah lambaga pangkadiran gasan pangambangan prufisi di lingkungan HMI. Lambaga Pangambangan Prufisi ada:

# Lambaga Dakwa Mahasiswa Islam (LDMI), tabantuknya panambaian Lambaga Dakwah Kampus (LDK);
# Lambaga Pirs Mahasiswa Islam (LAPMI);
# Lambaga Tiknulugi Mahasiswa Islam (LTMI);
# Lambaga Ekunumi Mahasiswa Islam (LEMI);
# Lambaga Kasihatan Mahasiswa Islam (LKMI);
# Lambaga Pandidikan Mahasiswa Islam (LAPENMI);
# Lambaga Seni Budaya Mahasiswa Islam (LSMI);
# Lambaga Kansultasi Bantuan Hukum Mahasiswa Islam (LKBHMI);
# Lambaga Partanian Mahasiswa Islam (LPMI);
# Lambaga Pariwisata wan Pacinta Alam Mahasiswa Islam (LEPPAMI);
# Lambaga Basa Mahasiswa Islam (LBMI).

Dalam parkambangan, HMI lalu tapacah jadi dua karana upaya Urdi Hanyar dalam maandak asas tunggal Pancasila, nang baparak lawan kakuasaaan Urdi Hanyar nang disambat **[[HMI Dipo]]** wan **[[HMI MPO]]** nang tatap sasuai asas Islam, tapi kaduanya tatap manyambat sawagai HMI dalam dakumin urganisasi.

## Jujuhutan
Ramaja masigit

**Ramaja [[Masigit]]** ialah istilah nang dipakai gasan sakumpulan urang anum nang baisi aktipitas susial wan ibadah di lingkungan suatu masigit. Ramaja masigit baisi paran susial, kaya paran pandidikan, kaagamaan, susial kamasarakatan, susial dalam pambinaan ganarasi nang anum lagi.

Pambagian tugas wan wiwinang dalam ramaja masigit tamasuk dalam gulungan urganisasi nang mamakai kunsip Islam lawan manarapakan asas musawarah, mufakat, wan *amal jama'i* (gutung ruyung) dalam barbagai aktipitasnya.

Di Indunisia, urganisasi ngini, kaya BKPRMI (Badan Kumunikasi Pamuda Ramaja Masigit Indunisia) badiri pas 3 Siptimbir 1977 (19 Ramadan 1397 H) di Masigit Istiqamah Bandung, Jawa Barat; JPRMI (Jaringan Pamuda Ramaja Masigit Indunisia) badiri pas 2003; PRIMA DMI (Parhimpunan Ramaja Masigit Diwan Masigit Indunisia) badiri pas 2015.

## Pambida [[Pamuda]] wan Ramaja Masigit
Pamuda Masigit baisi, yaitu:

# Baumur 25-40 tahun;
# Hudah kawa jadi imam wan khatib pas sambahyang jumahat;
# Baisi kamampuan manajirial dalam dakwah islamiyah.

Jaka Ramaja Masigit, yaitu:

# Baumur 15-25 tahun;
# Kawa jadi muadzin wan pambaca acara hari ganal Islam haja;
# Kawa mambantui manajirial dakwah dalam upaya mamakmurakan masigit.

## Struktur Urganisasi
Bantuk urganisasi yang dipakai ulih pangurusan urganisasi ramaja masigit ngini ialah:

# Bidang Pambinaan Angguta;
# Bidang Kamasarakatan;
# Bidang Kaputrian;
# Bidang Kasakratariatan;
# Bidang Kauangan.

Bubuhan pimpinan matan saban bidang baisi wiwinang wan tanggung jawab lawan gawian danulnya saurang.

## Cuntuh Kumpusisi Struktur Urganisasi
Kumpusisi nang maisi struktur urganisasi ialah:

# Katua Umum;
# Katua Bidang Pambinaan Angguta;
# Katua Bidang Kaputrian;
# Sakrataris Umum;
# Bandahara Umum;
# Wakil Sakum Bidang Pambinaan Angguta;
# Wakil Sakum Bidang Kaputrian;
# Wakil Sakum Bidang Kamasarakatan;
# Wakil Bandahara Umum;
# Dipartimin Dakwah;
# Dipartimin Pandidikan wan Ulahraga;
# Dipartimin Kapustakaan;
# Dipartimin Mading wan Bulitin (Jurnalistik);
# Dipartimin Humas;
# Dipartimin Susial;
# Dipartimin Kaputrian.

## Jujuhutan
Sus (wadai)

**Sus** (basa Walanda: *[[soes]]*) ialah wadai nang babantuk bulat lawan barungga nang isinya vla, kustar (*custard*), krim kacang, krim buah, krim cuklat, atawa daging. Wadai sus nang baisi vla atawa kustar disurungi imbah didingini di kulkas, karana vla atawa kustar nang babahan baku susu lakas basi. Sus dalam basa Parancis disambat ''choux'' ''à la crème''. Bantuk wadai nang bulat kaya kol jadi wadai ngini disambat *[[choux]]*.

## [[Sajarah]]
Ujar sajarahnya, bubuhan nang maulah isi matan wadai sus disambat lawan *content creator*, matan *content* nang baarti isi, wan *creator* nang baarti paulah.

Sus ada panambaian matan saurang kapala kuki Catherine de Medici matan Florence nang bangaran Pantanelli manamui *[[choux pastry]]* wayah 1533 atawa 1540. Dalam basa Parancis, *choux* nang baarti kol. Wadai ngini babantuk kaya kol nang kada baaturan sampai ngaran wadainya jadi *choux pastry* atawa wadai sus dalam basa Indunisia. Kuya *soes* saurang diwarisakan ulih Walanda. Makanan ngini jadi hidangan istimiwa gasan kulawarga karajaan wayah Pantanelli bagawi di dapur karajaan.

Wayahitu Pantanelli maulah wadai sus kulit luarnya haja, kada baisi di dalamnya. Sakitar dua abat imbahnya, *choux pastry* atawa wadai sus mangalami parkambangan sampai baisi isian dalam wadai. Di nagara Parancis, Spanyol, wan Itali, wadai ngini baisi isian manis kaya krim kucuk (*[[whipped cream]]*), *pastry cream*, is krim, wan kustar. Lawan danul atasnya, wadai ngini dihiasi lawan gula bubuk karamil atawa saus cuklat.

## Cara Maulah Sus
Babida lawan adunan wadai bolu wan *[[cake]]*, adunan wadai sus kada didapat matan mangucuk hintalu atawa mantiga lawan gula wan uyah. Adunan sus (*pâte à choux*) diulah matan manambahakan galapung tarigu ka dalam campuran banyu nang dimasak lawan margarin atawa mantiga sampai mandidih. Hintalu hayam ditambahakan sabuting sabuting di dalam adunan sambil diaduk sampai adunan kada lingkit di panci. Adunan sus kada mamakai bahan pangambang kaya suda wadai (*[[baking powder]]*). Pangucuk (*[[mixer]]*) dipakai gasan wadai mangambang labih bagus wayah dibanam haja.

Uvin nang dipakai gasan mambanam wadai sus harus panas banar (220 darajat Celsius). Panas uvin maulah kadar banyu nang tinggi di dalam adunan jadi uap. Hintalu di dalam adunan maulah karangka wadai nang tipis, jaka uap nang taparangkap di dalam adunan maulah rungga di danul dalam wadai. Adunan nang hampir kaya lawan sus dipakai gasan maulah wadai-wadai samacam, kaya krukumbus (*[[croquembouche]]*), eklair (*[[eclair]]*), *[[Curos|churros]], [[chouquette]]*, *[[beiget]], [[religieuse]], [[profiterole]]*, wan *[[gougère]]*. Babarapa mudipikasi sus jua tarus barkambang, sampai bantuk sus kada bulat lagi, ada jua sus nang hudah dibantuk jadi angsa. Salain sus karing ada jua sus basah, tagantung cara manyurungnya haja.

## Jujuhutan
Ibrahim

**Ibrahim** () ialah tukung dalam Al-Quran nang disambat sabagai Nabi nang ka-6. wan jua jadi Rasul nang ke-2. Ibrahim juwa masuk sabagai *[[ulul azmi]]* yang ke-2 pada Islam. Dalam agama Islam, Ibrahim juwa dikanal dengan *khalilullah* (خلیل الله; kesayangan Allah). Dalam Islam, Ibrahim ngini lawan anak lakiannya, Ismail, maninggiakan pondasi Ka'bah nang hari ini jadi kiblat umat Muslim wayah ini.

## Jajuhutan
Musa

**Musa** ialah Nabi nang paling panting di agama Yahudi atawa Yudaisme. Musa juwa disambat dalam agama Karistin, Islam, Bahai, wan agama-agama nang matan Nabi Ibrahim. Musa juwa disambat sabagai pamimpin bangsa Israil wan nang mamutuskan hukum di Taurat.

## Jajuhutan
Ulul azmi

**Ululazmi** () ialah galar khusus sagan Rasul nang tabah banar dalam bahadapan lawan macam-macam ujian nang ada di hidupnya. Ada lima Rasul nang dapat galar Ulul Azmi ngini, ialah Nuh, Ibrahim, Musa, Isa, wan Muhammad. Galar ngini sudah disambat di Surah Al-Ahqaf ayat ke-35 dan Asy-Syura ayat ke-13.

## Jajuhutan
Nuh

**Nuh** ialah satu matan banyak Nabi dalam Islam. Mun dari nang 25 nabi yang ada dalam Islam, Nuh biasanya diandak di numur tiga libas Adam wan Idris. Wan juwa, Nuh disambat sabagai Rasul nang panambaian dalam Islam. Sabagai Rasul, Nuh mambawai umat atawa kaumnya ka jalan Allah. Kisah-kisah Nuh ngini banyak ditamui di Al-Quran. Nuh ngini juwa masuk matan Rasul nang Ulul Azmi, ialah Rasul nang baisi katabahan nang luar biasa. 

## Jajuhutan
Acar

**Acar** ialah macam makanan ulahan sayur farmintasi wan awit nang wayah prusisnya dirandam ka dalam banyu nang mamakai campuran antara limau nipis atawa cuka wan banyu uyah gasan maulah cita rasa sigar. Karancakannya nang diulah jadi acar ialah bilungka, lombok, bawang, tomat, wan lainnya. Sapalihnya lagi manambahakan wortel. Acara umumnya disurungi sawagai hidangan palangkap (dimakan lawan hidangan utama) wan jua kawa disurungi sawagai salad. Barbagai dairah di dunia baisi macam parian acar saurang.

Kuya "acar" baasal matan basa Hindia wan basa Sansakarta "achar", karana di Hindia jua mamakai kuya nang sama gasan makanan ngini, wan *[[pickel]]* ialah matan basa Inggrisnya, nang baarti hidangan di higa nang dicampur lawan barbagai bumbu sampai baisi rasa asam atawa jua padas. Acar rancak disurungi wayah acara-acara adat wan hari ganal kaagamaan.

## Macam-Macam Acar
Babarapa acar nang dikanal di Indunisia, yaitu:

* Acar kuning;
* Acar bilungka;
* Acar kanas;
* Acar wortel;
* Acar bawang habang;
* Acar lombok;
* Acar lobak;
* Acar campur.

## Manfaat gasan [[Kasihatan]]
Manfaat acara gasan kasihatan, yaitu:

# Maningkatakan kasihatan pancarnaan;
# Malawan radikal bibas;
# Mangandaliakan barat badan;
# Manyaimbangkan kabutuhan iliktrulit;
# Manurunakan kulistirul;
# Maningkatakan sinsitipitas insulin;
# Maningkatakan napsu makan;
# Banyak antiuksidan;
# Manstabilakan gula darah;
# Maningkatakan daya tahan tubuh;
# Manambah cita rasa  nang kada manambah kaluri.

## Jujuhutan
Es campur

**Es Campur** ialah salah sabuting minuman has Indunisia, diulah lawan mancampurakan barbagai macam bahan dalam satrup manis, gula manis, satrup gula, atawa satrup masam. Bahan nang dipakai karancakan barasa manis atawa masam. Es campur kawa ditamui di barbagai dairah di Indunisia lawan rasa wan bahan nang babida. Ulih karananya, dairah asal matan es campur ngalih ditantuakan.

## Bahan nang Umum Dipakai
Bahan atawa isi matan minuman ngitu bapariasi badasarkan dairah paulahannya. Bahan-bahan nang rancak ditamui, yaitu:

* Ruti;
* Rumput laut;
* Kulang-kaling;
* Nata de coco;
* Dawat;
* Biji mutiara;
* Biji sulasih;
* Tapai gumbili;
* Leci;
* Ubi jalar;
* Kacang hijau;
* Buah rambutan;
* Buah sumangka;
* Buah kustila;
* Buah mangga;
* Buah alpukat;
* Buah nangka;
* Buah kanas;
* Buah blewah;
* Buah melon;
* Buah naga;
* Buah kalapa;
* Buah durian;
* Agar-agar;
* Cincau hirang;
* Santan;
* Es serut;
* Es krim.

## Pariasi Es Campur di Barbagai Dairah
Babarapa dairah kayanya baisi bahan nang kada ditamui di dairah lain. Cuntuhnya es campur Medan mamakai kacang habang, sagu, biji delima wan jagung manis sawagai bahan paulahannya. Nang lainnya ialah es campur Jakarta nang mamakai kulang-kaling, cincau, daging kalapa wan tapai gumbili sawagai bahan paulahannya. Salain nyaman diulah, es campur banyak dikatujui. Ulih karananya, banyak nang bajual minuman ngini. Mula'i matan warung sampai risturan. Sampai wahini, es campur masih banyak nang katuju, matan kaum anum sampai kaum tuha.

## Jujuhutan
Adam

**Adam**, dalam Islam, ialah Nabi wan Manusia nang panambaian dipilih ulih Allah sagan manyampaiakan ajaran Tauhid. Adam juwa diamanahi gawian sagan manjadi ahuinya manusia nang panambaian di bumi. Banyak am ayat Alquran nang manyambat bahawa Adam ngini ialah manusia nang panambaian nang diulah ulih Allah. Adam juwa disambat diulah matan tanah nang imbahnya ditiupakan ruh ulih Allah. Adam ngini juwa diciptaakan Allah ditarima wan disambut ulih Malaikat, nang kada katuju atawa manulak ngini yaitu Iblis. Imbah itu, Adam juwa dikawani ulih Hawa di Surga, nang lalu Allah manurunakan kaduanya ka Bumi. 

## Jajuhutan
Tahun Puga Islam (Hari)

**[[Tahun]] Puga [[Islam]]** (**Tahun Puga [[Hijriah]]**) ialah sabuting hari nang panting gasan umat Islam maraga ada kajadian panting nang tajadi dalam sajarah Islam, yaitu mamparingati pahijrahan Nabi Muhammad saw. matan kuta Makkah ka Madinah wayah 622 Masihi. Kajadian basajarah ngitu tajadi wayah 1 Muharam tahun puga gasan almanak Hijriah, yaitu tanggal 16 Tammuz 662 Rumi (16 Juli 622 M). Panatapan ngitu dimula'i wayah Gubarnur Abu Musa Al-Asy'ari mangirimakan surat lawan Khalifah Umar bin Khattab pas tahun 17 Hijriah. Tagal, Tahun Hijrah Rasulullah matan Makkah ka Madinah ngitu dijuhut jadi awal pahitungan gasan almanak Hijriah.

## Sajarah
Umat Islam balum baisi sistim pananggalan nang baku. Surat-manyurat antara khalifap pusat lawan bubuhan pamimpin di wilayah kakuasaan Islam rancak tajadi kabingungan karana kadada pananggalan nang jalas. Hal ngitu tajadi sakitar 6 tahun imbah maninggalnya Nabi Muhammad. Jadi, almanak Hijriah sacara rismi balum dimula'i wayah jaman Rasulullah. Almanak ngini dimula'i wayah jaman Khalifah Ar-Rasyidin nang kadua, yaitu Umar bin Khattab Al-Faruq ra.

Dalam kisah Abu Nuaim wan Al-Hakim, salah sabuting gubarnur, Abu Musa Al-Asy'ari mangirimakan surat lawan Khalifah Umar ra., wan maminta supaya diulah sistim almanak rismi wan urusan administrasi jadi labih tartib jua taratur. Parmintaan ngini ditanggapi bujur ulih Umar bin Khattab. Inya lakas mangumpulakan bubuhan sahabat Nabi gasan bamusawarah gasan manatapakan sistim pananggalan nang tatap gasan umat Islam. Dalam partamuan ngitu, mancungul barbagai pandapat tarait hitungan tahun dalam Islam dimula'i.

Babarapa saran matan bubuhan sahabat gasan panatapan tanggal gasan Madinah wayahitu, ada nang mangusulakan tahun Islam dimula'i wayah ranakakan Nabi Muhammad, ada nang mangusulakan tanggal Islam mula'i ditatapakan wayah hari Rasulullah diilai sawagai Nabi wan Rasul. Sapalihnya sahabat mangusulakan wayah hari maninggalnya Nabi saw. Tagal pandangan nang manyaranakan tanggal awal Islam wayah tanggal hijrah Nabi.

Panatapan ngini gasan mangganang panting banar tanggal hijrah nang jadi parubahan paradigma dalam sajarah agama Islam, nang mana panambaian dalam sajarah Islam saurang Nabi wan Rasul maulah pamarintah lawan sabarataan kangalihan wan bahasil maulah hubungan diplumatik lawan babarapa nagara, jua manyampaiakan dakwah Islam sacara glubal wan tasabar ka sabarataan dunia.

## [[Kurispundinsi]] lawan [[Tahun Masihi]]
Karana tahun lunar Islam ialah sapuluh, sabalas, atawa dua balas hari labih handap matan tahun Masihi, Tahun Puga Islam kada tiba wayah hari lawan tahun Masihi saban tahun.

## Jujuhutan
Tauhid

**Tauhid** () ialah dasar wan fundasi agama Islam, nang diikrarakan di lafaz “*Lā ilāha illallāh*”. Tauhid ialah mudil ajaran dalam akidah Islam nang manyatakan kaisaan Allah. Islam maajarakan bahwa Allah ngitu esa (satu) atawa kada bilangan. Kadada sakutu atawa sasamaannya, Allah ngini sabutingannya dari Dzat. Maamalakan tauhid wan manjauhi syirik ialah hinti matan kalimat syahadat nang diikrarakan ulih muslim.

## Jajuhutan
Ayat

**Ayat** ( , jamak **Ayat**  ) ialah kata nang dalam bahasa Arab artinya ngitu tanda atawa kaajaiban. Ayat ngini biasanya satu matan 6236 ayat di Al-Quran.  buhan Muslim ngini biasanya manghurmati tunggal butingan ayat dalam Al-Quran.

## Jajuhutan
Malaikat

**Malaikat** dalam ialah mahluk nang diciptaakan Allah Swt matan Nur (cahaya), nang parnah disambat ulih Nabi Muhammad, Malaikat sudah diciptaakan matan cahaya. Iman kapada malaikat sudah jadi rukun Iman, nang artinya sabagai muslim ngini wajib yakin ada malaikat di dunia ngini, walaupun kada kawa malihatnya. Malaikat ngini manyambah Allah wan salalu taat kapadaNya. Malaikat ngini kada suah badusa. Manusia kada kawa malihat malaikat, tapi bila Allah bakahandak, maka kawa dilihat nang kaya lawan Nabi atawa Rasul.

## Jajuhutan
Jumadilawal (bulan)

**Jumadilawal** ialah bulan kalima dalam pananggalan Hijriah wan Jawa. Bulan ngini baisi kadudukan panting dalam pananggalan Islam, nang mana ada di antara bulan Rabiulahir wan Jumadil ahir, manjadikannya danul matan pariudi partangahan tahun Hijriah. Pusisinya nang stratigis mambari nuansa husus dalam parjalanan waktu umat Islam.

Kuya "Jumadil" baasal matan basa Arab "Jamada", nang baarti karing atawa baku. Istilah ngini dipilih karana wayah waktu bahari, bulan ngini jadi musim kamarau wan musim dingin di wilayah Arab. Kundisi alam nang karing wan garsang jadi karaktaristik tatambaian nang manginspirasi mangarani bulan ngitu. Sawat jua tajadi paristiwa kalaparan wan kakurangan banyu karana sabarataan sumbar banyu matan sungai, danau, sampai parit mambaku. Kuya "Awal" baarti panambaian, ditambahakan gasan mambidaakan lawan Jumadilahir, jadinya Jumadilawal wan Jumadilahir. Pambagian ngini supaya baisi karaktaristik sarupa lawan dua bulan baturut-turut ngitu. Tradisi ngini hudah dipartahanakan sampai wayahini sawagai danul warisan budaya Islam.

## Sajarah
Badasarkan sajarah, bulan Jumadilawal hudah jadi pananda waktu nang dipakai wayah jaman Rasulullah saw. Pariudi ngini rancak diraitakan lawan barbagai paristiwa panting dalam sajarah Islam. Pamahaman gasan bulan ngini kada sabatas urusan pananggalan haja, tapi jua baisi diminsi spiritual nang mandalam.

## Makna
Jumadilawal baisi makna filusufis nang mandalam gasan kahidupan umat Islam. Bulan ngini malambangakan masa stabilitas wan katangguhan dalam parjalanan hidup, kaya musim kamarau nang mangajarakan kasabaran, bulan ngini maajak umat Islam supaya labih mahargai nikmat wan basabar dalam manghadapi tantangan.

Matan bantuk ibadah, bulan Jumadilawal ngini kada baisi kawajipan husus kaya bapuasa di bulan Ramadan atawa haji. Tagal, bulan ngini tatap dianggap sawagai waktu nang baik gasan maningkatakan amal salih wan mambanyaki zikir. Bubuhan ulama manyaranakan supaya umat Islam mamanfaatakan bulan ngini gasan instruspiksi wan mambaiki saurang.

## [[Paristiwa]] Panting
Babarapa paristiwa panting salawas bulan Jumadilawal ngini, di antaranya:

* Diranakakannya Imam Al-Ghazali wan Imam Ali Zainal Abidin;
* Nabi Muhammad saw. manikahi Siti Khadijah binti Khuwailid;
* Partampuran Moota;
* Partampuran Al-Ashirah;
* Partampuran Mut'ah;
* Parjanjian Hudaibiyah;
* Partampuran Buwath;
* Maninggalnya Fatimah Az-Zahra, putri Nabi Muhammad;
* Partampuran Khaibar;
* Partampuran Dzat Al-Riqa';
* Maninggalnya sahabat Nabi saw., yaitu Zaid bin Haritsah, Ja'far bin Abi Thalib, Abdullah ibnu Rawahah, Abdullah bin Zubair bin Awwam, jua umanya, Asma’ binti Abu Bakar.

## Jujuhutan
Hawa

**Hawa** (, *Ḥawwāh*, ; berarti: "hidup") ialah babinian nang panambaian diciptaakan ulih Allah sagan mangawani Adam di Surga. Hawa ialah bini Agam nang disambat di Al-Qur'an surah Al-Baqarah ayat 35, nang artinya Wahai Adam, badiamlahikam lawan binimu di dalam surga. Makan wan nikmat nang ada di sana sakahandakmu. wan ikam kada bulih mamaraki puhun ngini, kena ikam masuk jadi urang nang jalim. Hawa ngini disambat diulah matan tulang rusuk Adam. 

## Jajuhutan
Pentol (makanan)

**Pentol** (disambat jua lawan ***cembul*** atawa ***pênyol***) ialah ngaran salah sabuting makanan atawa papuluran tradisiunal nang tiba matan Jawa Timur, kaya bakso nang baisi kandungan dagingnya labih sadikit. Takadang pentol taulah matan galapung kanji (nang rancak diulah jadi cilok). Pentol diulah matan campuran daging atawa hayam nang digiling lawan galapung. Imbahnya diulah bulatan halus, hanyar dibumbui. Adunan pentol ngitu dimasukakan jua ka dalam tahu basanga nang ngarannya tahu pentol. Pentol mirip haja lawan wadai nang lain, yaitu cimol. Bantukannya mirip banar sampai banyak urang nang mangira inya sama haja.
Pentol banyak dijual ulih padagang batis lima atawa padagang kaliling lain. Pentol jarang dijual di warung atawa rumah makan lainnya. Bubuhan padagang rancak manjualnya mamakai garubak, mutur, atawa sapida, wan jua lawan bajalan batis tagantung kabaradaan panukarnya. Bubuhan padagang pentol banyak ditamui di wilayah sakulah, pabrik, kantur, universitas, wan tampat-tampat karamian. Pentol jua banyak ditamui di Jawa Timur, Jawa Tengah, Yogyakarta, Jakarta, Kalimantan, wan Sumatera.

Pentol rancak dijual par biji lawan harga nang sasuai kantung saurang nang mula'i matan 200 rupiah par biji sampai saribu rupiah tagantung ukuran wan isi pentol. Makannya kawa dicampur lawan sambal, saus kacang atawa saus tomat, wan kicap.

## [[Pariasi]] Pentol
Pentol baisi pariasi saurang, di antaranya:

* Pentol kanji;
* Pentol bakso;
* Pentol bakar;
* Pentol jamur;
* Pentol hayam
* Pentol mi;
* Pentol udang;
* Pentol iwak;
* Pentol hintalu puyuh;
* Pentol isi gajih;
* Pentol tahu;
* Pentol siomay;
* Pentol kriwil;
* Pentol corah;
* Pentol tekwan;
* Pentol urat;
* Pentol hintalu basanga;
* Pentol basanga; wan jua
* Pentol padas nang disambat pentol mercon.

## Pambida Pentol, Cimol, wan Cilok
Supaya kada salah ada parbidaan, pentol luarnya karas maraga ada campuran daging di dalamnya. Tagal, cimol lawan cilok diulah matan kanji, banyu lawan panyaman rasa. Imbah ngitu diulah bulat-bulat. Amun disanga ngarannya cimol, wan amun disumap ngarannya cilok. Gasan tiksturnya cimol tarapai, danul dalamnya kanyal wayah dimakan. Amun cilok tiksturnya lincar lawan kada karas. Rancak cilok ngini baisi kiju, daging cincang, atawa daging barabuk.

## Jujuhutan
Sawal (bulan)

**Sawal** ialah bulan kasapuluh dalam pananggalan Hijriah wan pananggalan Jawa. Wayah tanggal 1 Sawal, umat Islam mamparingati Hari Raya Pitrah sawagai parayaan imbah manggawi puasa di bulan Ramadan, bulan sabalumnya.

## Istilah
Sawal baarti paningkatan. Paningkatan nang dimaksud ialah bulan gasan maningkatakan ibadah, kualitas, wan gawian. Hal ngitu nang jadi tujuan adanya ibadah puasa Ramadan. Babarapa nang harus ditingkatakan wayah bulan ngini ialah:

* Mambaca Al-Qur'an;
* Mambanyaki sambahyang sunah;
* Bainfak wan basadakah;
* Mambanyaki zikir wan du'a;
* Manjaga silaturahmi.

## [[Paristiwa]]
Paristiwa nang tajadi wayah di bulan Sawal, antara lain:

* Rukyatul hilal;
* Jakat Pitrah;
* Sambahyang hari raya;
* Hari Raya Pitrah;
* Puasa anam Sawal;
* Partampuran Hunain;
* Partampuran Khandaq;
* Partampuran Thaif.

## Jujuhutan
Surah

**Surah** () ialah pambagian nang ada di Al-Qur'an. Imbah itu dalam surah biasanya ada ayat-ayat lagi. Surah dalam Al-Qur'an ngini balainan panjang handapnya. Nang paling handap ngitu surah Al-Kautsar nang isinya tiga ayat haja. Nang paling panjang ialah surah Al-Baqarah nang isinya 286 ayat. Suarah-surah ngini juwa dibagi jadi Makkiyah ngini artinya surah nang turun ka Nabi Muhammad sablum hijrah. Madaniyah ialah surah nang turun libas Nabi Muhammad hijrah.

## Jajuhutan
Idris

**Idris** () ialah nabi nang kadua libas nabi Adam. Idris ngini disambat dua kali di Al-Qur'an. Dalam ngaran 25 nabi nang wajib ditahui umat Islam, Idris ngini diandak libas Adam wan sabalum Nuh. Al-Qur'an kadada mangisahkan Idris, tapi ngarannya disambat dua kali. Dalam kisah nang dikanal buhan Muslim nang basumbir matan nang kada dari Al-Qur'an, nang kaya hadis, riwayat sahabat Nabi, dan tafsiran para ulama. Kisah nang paling masyhur ngini Idris ialah buyut Nuh.

## Jajuhutan
Hud

**Hud** ialah saurang tukuh wan Nabi nang disambatakan dalam Al-Qur'an, yaitu surah Hud. Inya marupakan saurang Rasul nang diutus gasan badakwah lawan kaum 'Ad awalnya. Salah sabuting surah matan Al-Qur'an ialah surah kasabalas, dingarani lawan inya. Sawagaimana bubuhan Nabi lain dalam Al-Qur'an, kisah Hud manikinakan banar pasan kaagungan Allah. Salawas hidupnya, Hud as. bagana di sabuting dairah nang disambat lawan Al-Ahqaf, nang bujurnya di sabalah utara Hadramaut, barada antara Yaman wan Oman.

Hadramaut ialah sabuting dairah nang bungas banar karana baisi tanah nang subur. Banyak hasil partanian nang tumbuh baik matan tanah subur ngitu. Salain diyakini sawagai tanah diranakakan Nabi Hud, Hadramaut jua diyakini sawagai dairah Nabi Salih as. diranakakan. Kada manyimpan fakta haja sawagai tanah karanakan Nabi Hud wan Nabi Salih, tapi Hadramaut jua manyimpan kaistimiwaan lain, yaitu bangunan suci umat Islam nang disambat lawan *[[Qabr Hud]]* (makam Hud). Di parak *Qubr Hud*, tadapat sabuting masigit nang ramai banar dikunjungi pajiarah, tatambaian wayah tanggal 11 Sakban.

## Daptar [[Buku]]

* Ibnu Katsir (2014). *Kisah-Kisah Para Nabi*. Terj. Muhammad Zaini. Surakarta: Insan Kamil Solo. ISBN 978-602-6247-11-7.

## Jujuhutan
Isa

**Isa** ( 'Isa, putra Maria') ialah tukuh nang disambat dalam Al-Qur'an nang jadi Nabi nang ka-25 wan Rasul ke-13. Isa juwa masuk sabagai ulul azmi nang ka-4 dalam Islam. Isa juwa manarima wahyu nang jadi kitab Injil.

## Jajuhutan
Injil

**Injil** ialah satu dari ampat kitab suci di umat Islam nang diturunkan Allah. Kitab nang lain kaya Zabur, Taurat, wan Al-Qur'an. Injil ngini ada disambat di Al-Qur'an, Hadis, wan banyak dukumin Muslim awal nang manyambat bahawa ngini kitab nang diturunkan sagan Nabi Isa. Istilah Injil ngini ada di dalam Al-Qur'an nang wayah ini dipadahi jadi Alkitab nang ada jua di Al-Qur'an.

## Jajuhutan
Salih

**Salih** ialah saurang tukuh dalam Al-Qur'an nang jadi saurang Nabi wan Rasul nang diutus lawan kaum Tsamud. Salih dikaruniai mukjizat barupa unta bibinian nang kaluar matan batu sawagai bakal dalam badakwah. Kisah Salih manikinakan banar lawan pasan kaagungan Allah kaya bubuhan Nabi lain dalam Al-Qur'an.

Sapalih ulama manyambatakan, juriat Salih ialah Salih bin Ubayd/Abil bin Asif/Asep bin Syalakh/Shelakh bin Ubayd/Abil bin Katsir/Geter bin Tsamud/Thamud bin Katsir/Geter bin Aram/Iram bin Sem/Sam bin Nuh. Ujar pandapat nang takanal, Salih diutus sabalum wayah Nabi Ibrahim as., biar sapalih ulama manyataakan imbahnya.

## Kadudukan
Salih tamasuk salah sabuting Nabi wan Rasul dalam Islam. Salih manyampaiakan supaya maagungakan Allah wan maninggalakan barbagai sasambahan (barhala) nang lain lawan kaumnya saurang. Inya jua marupakan saikung matan ampat Nabi nang baasal matan bangsa Arab.

Dalam agama Baha'i, Salih dijadii sawagai urang suci. Kabaradaan Salih kadada dalam Tanakh (Kitab suci Yahudi) atawa jua Alkitab (Kitab suci Karistin).

## Daptar [[Buku]]

* Ibnu Katsir (2014). *Kisah-Kisah Para Nabi*. Terj. Muhammad Zaini. Surakarta: Insan Kamil Solo. ISBN 978-602-6247-11-7.
* Hamka (1982). *[[Tafsir Al-Azhar]] [[Juz]] XXX*. Jakarta: Penerbit Pustaka Panjimas.

## Jujuhutan
Tih tarik

**[[Tih]] Tarik** ialah salah sabuting minuman manis has masarakat Malayu nang barupa campuran tih wan susu nang rancak ditamui di dairah Asia Tanggara, hususnya Malaysia, Singapura, Thailand, wan Indunisia.

Minuman tih tarik karancakannya dijual ulih urang-urang Hindia Malaysia di Malaysia, wan urang Hindia Singapura di Singapura, nang dijadii sawagai minuman nasiunal nagara ngitu. Di Indunisia, minuman ngini ditamui di babarapa tampat di Indunisia, yaitu Riau, Kapulauan Riau, Sumatera Utara, wan Aceh nang manyambatnya sawagai **[[teh tarek]]**.

## Istilah Tih Tarik
Tih tarik nang baarti tih nang ditarik, karana kaitu jua nang digawi parajin tih di tuku Hindia wayah maulah minuman tih tarik. Tih wan susu dituangakan liwat udara antara dua cangkir, batarusan sampai tikstur babusa banar. Paulah tih tarik nang mahir kaya seniman, kada suah manumpahakan satitis jua tih nang lagi diulahnya. Labih matan sakadar kamahiran mamainakan partunjukan wan tradisi, manuangakan tih tarik liwat udara baarti gasan mandinginakan tih wan mahasilakan lapisan babusa di parmukaan minuman.

## [[Kandungan]] wan [[Panyajian]]
Tih tarik diulah matan parpaduan tih hirang nang disaduh likat lawan susu kantal manis, mahasilakan cita rasa manis wan gurih nang has. Minuman ngini dituangakan matan sagalas ka galas lain (dilimpar-limpar). Tiknik ngini kada maulah busa lambut di parmukaan haja, tapi jua mambantu mancampurakan tih wan susu sacara marata sampai mahasilakan tikstur minuman nang labih halus. Dalam prusis panarikan ngini, kandungannya jadi likat banar wan arumanya kaluar. Salain ngitu, prusis panarikan jua mambantu mandinginakan suhu minuman wan mambarii lapisan busa lambut danul atasnya nang tabantuk karana kandungan gula dalam banyu tih.

Tih tarik wan tih es marupakan minuman nang banyak dijual di rumah makan bubuhan uma, wan rancaknya diminum lawan hidangan, kaya nasi lamak, ruti canai, ruti hintalu, atawa ruti tampayan. Bubuk tih nang dijual kiluan rancak dipakai gasan maulah tih tarik. Imbah disaduh, tih disaring lawan kain kasa wan dicampur lawan susu kantal manis.

## Sajarah
Ujar pamarintah Singapura, tih tarik ngini kawa digagai matan asal imigran Muslim Hindia di Samananjung Malaya nang mandiriakan warung minuman nang manyurungakan *[[masala chai]]* wayah 1870-an di lawang masuk parkabunan gatah gasan malayani bubuhan urang bagawian di sana. Imbah Parang Dunia II, bubuhan padagang ngini karana baalasan ikunumi baalih mamakai dabu tih, nang rasanya pahit, wan manambahakan susu kantal manis gasan manutupi rasa pahitnya, sampai tacipta tih tarik. Singapura wan Malaysia, nang bapisah wayah 1965, kaduanya mangklaim sawagai makanan has dairahnya saurang. Malaysia manuminasikannya lawan nasi lamak wan ruti canai gasan pangakuan Pasarikatan Bangsa-Bangsa wayah 2024 sawagai makanan warisan budaya kada banda.

## Jujuhutan
Lut

**Lut** atawa **Luth** ialah saurang tukuh dalam Al-Qur'an, Alkitab, wan Tanakh. Dalam Islam, inya ialah Nabi wan Rasul nang diutus lawan kaum Sodom wan Gomorrah. Kisah inya rancak dijadii dasar larangan babuat kalakukan humusiksual dalam agama Abrahamik.

Al-Qur'an kada manjalasakan tarait latar balakang Nabi Lut. Dalam Alkitab disambatakan, Lut ialah kapunakan Ibrahim. Abahnya bangaran Haran, dingsanak Ibrahim. Juriatnya ialah Lut bin Haran bin Azar atawa Terah. Ibnu Katsir manyambatakan juriat Lut kaitu jua dalam kitabnya.

Lut awalnya hidup di Irak kaya Ibrahim sabalumnya. Disambatakan dalam Alkitab, Haran hudah maninggal di Irak wayah Azar masih hidup. Lut tamasuk urang nang mambujurakan wan maumpati dakwah Ibrahim wayah masih di Irak. Lut jua umpat hijrah ka Syam lawan rumbungan Ibrahim wan paumpatnya.

## [[Makam]] Lut
Diyakini, makam Lut tadapat di Bani Na'im, Palistina. Makam ngitu tadapat di dalam masigit nang ada di tangah kuta. Bani Na'im hudah diasusiasikan lawan Lut wayah sabalum Islam, sawagaimana disambatakan dalam karya Hieronimus pas abat ka-4 M nang manyambatakan, makam ngitu barada di kuta nang bangaran Capharbaricha, nang marupakan ngaran bahari matan Bani Na'im.

## Daptar [[Buku]]

* Ibnu Katsir (2014). *Kisah-Kisah Para Nabi*. Terj. Muhammad Zaini. Surakarta: Insan Kamil Solo. ISBN 978-602-6247-11-7.

## Jujuhutan
Ismail

**Ismail** (**Isma'il**) ialah saurang tukuh dalam Al-Qur'an, Alkitab, wan Tanakh. Dalam Islam, inya dipandang sawagai Nabi wan Rasul. Ismail jua diraitakan lawan Makkah wan pambangunan Kakbah. Ismail marupakan anak panambaian matan Ibrahim as. wan juriat ka Nabi Muhammad saw. Juriatnya disambat lawan *[['Arab Al-Musta'ribah]]* (Arab nang di-Arab-akan), karana bubuhannya kada asli Arab wan mampalajari basa Arab matan panduduk asli satampat. Dalam agama Yahudi wan Karistin, tukuh ngini disambat *[[Ismael]]*.

Ismail baasal matan dua kuya, yaitu *isma*' "dengarakan!" wan *il* "Tuhan" nang baarti "Dangarakan (du'a kami) uy, Tuhan". Du'a Nabi Ibrahim lawan Tuhan tadapat dalam Al-Qur'an nang baarti, "Uy Tuhan ulun, anugarahkan lawan ulun (saurang anak lalakian) nang tamasuk urang-urang nang salih." Ujar Tuhan manjawapakan, "Maka Kami barii habar himung lawan inya diranakakan saurang anak nang sabar banar (Ismail). Hal ngini tadapat QS. As-Saffat ayat 100-101. 

## Jujuhutan
Ishak

**Ishak** (**Ishaq**) ialah saurang tukuh, Nabi wan Rasul dalam Al-Qur'an, Alkitab, wan Tanakh. Inya ialah putra Ibrahim lawan Sarah wan marupakan abah matan Yakub dalam agama Islam.

Ngaran Ishak baasal matan basa Ibrani "Yiṣḥāq" nang baarti tatawa atawa takurihing. Kuya ngitu didapati matan umanya, Sarah nang takurihing wan kada parcaya wayah mandapatakan habar himung matan malaikat.

Dalam kitab suci umat Islam, Al-Qur'an, ngaran Ishak disambatakan tujuh balas kali. Kisahnya nang disambatakan dalam Al-Qur'an tarait habar diranakakannya nang disambat ulih surah Hud/11: 69-73, Al-Hijr/15: 51-56, wan Adz-Dzariyat/51: 24-30. Jaka kisah tarait lawan kahidupannya rancak matan Yahudi wan Karistin. Dalam kitab suci Yahudi, Tanakh, wan kitab suci Karistin, Alkitab, kisahnya disambatakan matan Kitab Kajadian pasal 17, 18, 21, 22, 24-28.

Ishak marupakan anak kadua Ibrahim (disambat Abraham dalam Yahudi wan Karistin). Umanya ialah Sarah nang marupakan bini panambaian Ibrahim. Ishak baisi kakak tiri, Ismail, nang marupakan putra Ibrahim wan Hajar, jua ading-ading tiri, nang marupakan putra Ibrahim wan Ketura.

## Daptar [[Kitab kuning|Kitab]]

* Ibnu Katsir (2014). *Kisah-Kisah Para Nabi*. Terj. Muhammad Zaini. Surakarta: Insan Kamil Solo. ISBN 978-602-6247-11-7.

## Jujuhutan
Ayyub

**Ayyub** ialah saurang tukuh sawagai Nabi wan jua Rasul dalam Al-Qur'an, Alkitab, wan Tanakh. Inya rancak dijadii saurang taladan dalam mahadapi ujian.

Dalam kitab suci umat Islam, Al-Qur'an, disambatakan ampat kali. Jaka kisahnya tadapat dalam surah Al-Anbiya'/21: 83-84, wan Shad/38: 41-44. Dalam kitab suci Yahudi, Tanakh, wan kitab suci Karistin, Alkitab, kisah Ayyub disambatakan dalam Kitab Ayyub.

Al-Qur'an manyambatakan kisah Ayyub handap wan glubal, jaka parinciannya baasal matan Hadits, riwayat wan tapsiran bubuhan ulama, wan kitab Yahudi wan Karistin.

Al-Qur'an kada manjalasakan tarait latar balakang Ayyub. Babarapa ulama manyataakan, Ayyub ialah juriat Esau, putra sulung Ishak bin Ibrahim (disambat Abraham dalam Yahudi wan Karistin), tapi tadapat pabidaan pandapat tarait juriatnya. Ibnu Ishak manyambatakan, juriat Ayyub ialah Ayyub bin Mush bin Razah bin Al-'Aish (Esau) bin Ishak bin Ibrahim. Pandapat lain manyataakan, juriatnya ialah Ayyub bin Mush bin Raghwil (Rehuel) bin Esau bin Ishak bin Ibrahim. Rehuel ialah putra Esau lawan bini katiga inya, Mahalat binti Ismail.

Ada jua nang manyataakan, Ayyub kada juriat matan Ibrahim, tapi putra matan saurang lalakian nang baiman lawan Ibrahim wayah masih di Mesopotamia. Ibnu Asakir manyabutakan, uma Ayyub ialah putri Lut.

Alkitab manyambatakan, Ayyub baasal matan tanah Us. Babarapa tampat nang diintipikasi sawagai tanah Us, yaitu:

* Wilayah di luar Eufrat;
* Yordania barat daya;
* Arab salatan, hususnya Zhufar;
* Basan di Yordania Barat.

Abdullah Yusuf Ali manyataakan, Ayyub baasal matan Arab timur laut. Sapalih ahli tapsir manyambatakan, Ayyub ialah urang bahari matan bangsa Romawi Bahari.

Ulama tapsir wan sajarah manyataakan, Ayyub ialah saurang sugih banar nang baisi macam-macam harta, baik hiwan sambalihan, budak, wan tanah nang tabantang luas di Al-Butsniyah di Hauran. Disambatakan jua, inya baisi banyak anak wan bini. Alkitab manyambatakan, Ayyub baisi tujuh ribu ikung kambing wan dumba, tiga ribu ikung unta, lima ratus pasang lambu, lima ratus kaladai bini, wan budak-budak dalam jumlah banyak banar, nang dikanal sawagai urang sugih banar matan sabarataan urang di sabalah timur.

## Daptar [[Buku]]

* Ibnu Katsir (2014). *Kisah-Kisah Para Nabi*. Terj. Muhammad Zaini. Surakarta: Insan Kamil Solo. ISBN 978-602-6247-11-7.

## Jujuhutan
Yusuf

**Yusuf** ialah saurang tukuh nang disambatakan dalam kitab suci umat Islam, Al-Qur'an, sawagai Nabi jua Rasul. Salain ngitu, inya disambatakan jua dalam Alkitab wan Tanakh. Inya ialah putra Yakub bin Ishak bin Ibrahim.

Dalam kitab agama samawi manyambat, Yusuf ialah urang salih nang takanal lawan kabungasannya. Inya ditimbai ka dalam sumur ulih kaka-kakanya karana pairian lawan inya, lalu diambil bubuhan kapilah nang liwat wan dijadii budak. Inya ahirnya dijual lawan salah saurang pajabat Mesir. Sacara batahap, Yusuf ahirnya jadi salah saurang pajabat panting di Mesir imbah bahasil manapsirakan mimpi raja wayahitu. Al-Qur'an manyambatakan parjalanan hidup Yusuf sawagai "kisah nang tabaik banar".

Dalam basa Ibrani, Yusuf (*Y-S-F*) baisi arti batambah. Ngaran ini dibarii ulih Rahel, uma Yusuf, nang badu'a supaya Allah mambarii saurang anak tambahan gasan inya saurang.

Dalam Al-Qur'an, ngaran Yusuf disambatakan sabanyak 27 kali. Kisah Yusuf saurang labih takanal di surah Yusuf, surah kadua balas dalam kitab suci Islam. Hal ngini babida lawan bubuhan Nabi lain nang rancak kisahnya tasabar ka babarapa surah.

## [[Makam]]
Janajah Yusuf hudah dipindahakan wan dikuburakan lagi di Palistina. Ada babarapa tampat nang takanal sawagai makamnya, yaitu:

* Dairah Sikhem, tampat Yakub bahari bagana imbah bulik matan Mesopotamia. Bubuhan *[[rabbi]]* bapandapat, Yusuf maminta dangsanak-dangsanaknya manguburakan inya di Sikhem, dikaranaakan bahari tampat ngitu inya dijual sawagai budak;
* Safed, ujar sapalih kitab Yahudi;
* Masigit Ibrahimi atawa Guwa Makhpela di Hebron nang jua marupakan makam Ibrahim, Sarah, Ishak, Ribka, Yakub, wan Lea.

## Jujuhutan